Paulius Kavaliauskas

Paulius Kavaliauskas (1945 m. vasario 6 d. Kurkliuose, Ukmergės apskrityje – 2024 m. balandžio 8 d. Vilniuje)Ričardas Baubinas. Paulius Kavaliauskas. Visuotinė lietuvių enciklopedija. 	2018-08-01. Nuoroda tikrinta 2024-04-09.Mirė vienas žymiausių Lietuvos geografų. Delfi. 2024-04-08. Nuoroda tikrinta 2024-04-08. – Lietuvos geografas, kraštotvarkininkas.

 Biografija 
Baigė Kurklių vidurinę mokyklą. 1967 m. baigė Vilniaus universitetą. 1993 m. habilituotas fizinių ir technologijos mokslų daktaras.

1967–1976 m. dirbo Statybos ir architektūros institute. Nuo 1976 m. Vilniaus universiteto dėstytojas, nuo 2000 m. Bendrosios geografijos katedros vedėjas, nuo 1993 m. profesorius. 1984–2005 m. mokslo žurnalo „Geografija“ atsakingasis redaktorius.

 Mokslinė veikla 
Parengė metodologinius kraštotvarkos pagrindus, Lietuvos rekreacinės geografijos, saugomų teritorijų sistemos, gamtinio karkaso ir kitas koncepcijas. Vadovavo regioninių parkų steigimo programos, Lietuvos teritorijos bendrojo plano rengimo, saugomų teritorijų planavimo darbams. Rengė pagrindinius Lietuvos aplinkos apsaugos teritorinio planavimo ir teritorijų valdymo sričių teisės aktus.

Paskelbė daugiau, kaip 250 mokslo ir mokslo populiarinamųjų straipsnių. Išleido autorinių dainų rinkinį (P. Drabužis. Mano meilės užteks, 2004 m.). Visuotinės lietuvių enciklopedijos straipsnių autorius.

 Bibliografija 
 Kraštotvarkos metodologiniai pagrindai, monografija, 1992 m. , su kitais,
 Rekreacinių išteklių naudojimas ir vertinimas, su kitais, 1985 m.
 Lietuvos draustiniai, su kitais, 1989 m.
 Mažųjų upelių likimas, su kitais, 1990 m.
 Lietuvos aplinkosaugos raida, su kitais, Vilnius, ABO, 2000 m. ISBN 9986-427-16-9
 Vilniaus regioniniai parkai, su Rūta Baškyte, Vilnius, Lututė, 2002 m. ISBN 9955-452-54-4
 Regionų konkurencingumas rinkos ekonomikos sąlygomis. Baltarusijos, Lietuvos, Latvijos ir Lenkijos palyginamoji analizė, su kitais, 2004 m.Paulius Kavaliauskas. Vilniaus universitetas 

 Įvertinimas 
 1995 m. Valdo Adamkaus premija už aplinkosaugos ir teritorinio planavimo darbus.
 2004 m. Lietuvos mokslo premija.
 2006 m. Lietuvos didžiojo kunigaikščio Gedimino ordino Riterio kryžius.Apdovanotų asmenų duomenų bazė. lrp.lt. Nuoroda tikrinta 2024-04-08.

 Šaltiniai 

Kategorija:Lietuvos mokslo premijos laureatai
Kategorija:Lietuvos geografai
Kategorija:Lietuvos pedagogai
Kategorija:Lietuvos enciklopedininkai
Kategorija:Lietuvos parkų projektuotojai